Niemand nog vas na polisieman glo tiener doodskietNiemand is nog in hegtenis geneem na ŉ tienerseun glo deur ŉ studente polisieman doodgeskiet is nie. ŉ Woordvoerder van die onafhanklike klagtedirektoraat (OKD), Moses Dlamini, sê hulle ondersoek steeds die saak. “ŉ Polisie studente konstabel het die slagoffer opgepas, maar niemand het gesien wat presies gebeur het nie. Ons is besig om verklarings af te neem.” ŉ Polisiewoordvoerder, ao. Kay Makhubela, sê ŉ saak van moord word ondersoek. Thato Mokoka (16) is glo vyf keer geskiet terwyl hy glo op die grond gelê het met sy hande agter sy kop. Polisiebeamptes van die Dobsonville-polisiekantoor het glo ŉ klopjag op die huis uitgevoer nadat hulle glo inligting ontvang het dat Mokoka ŉ onwettige vuurwapen het. Mokoka was ŉ graad 9 leerder by die Kgatelopele skool.